[image: image1.png]ROMANIA




Parlamentul  României

Camera  Deputaţilor
Comisia pentru sănătate și familie           Comisia pentru industrii si servicii
Nr.4c-8/465
                                               Nr.4c-3/333/2017
București, 6 decembrie 2017

PLx.234/2017






BIROULUI PERMANENT
AL

CAMEREI DEPUTAȚILOR

Vă înaintăm, alăturat, raportul comun asupra proiectului de Lege privind aprobarea Ordonanţei de urgenţă a Guvernului nr.35/2017 pentru prorogarea termenului de intrare în vigoare a Legii nr.207/2016 privind reglementarea marketingului înlocuitorilor laptelui matern, trimis Comisiei pentru sănătate și familie și Comisiei pentru industrii și servicii pentru examinare pe fond, în procedură  de urgență, transmis cu adresa nr.PLx. 234 din 19 iunie 2017.

         

 PREŞEDINTE,

                     PREŞEDINTE,

 
      Conf.univ.dr. Florin Buicu
            Iulian Iancu

R A P O R T    COMUN
asupra proiectului de Lege privind aprobarea Ordonanţei de urgenţă a Guvernului nr.35/2017 pentru prorogarea termenului de intrare în vigoare a Legii nr.207/2016 privind reglementarea marketingului înlocuitorilor laptelui matern

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii şi Comisia pentru sănătate şi familie au fost sesizate, spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.35/2017 pentru prorogarea termenului de intrare în vigoare a Legii nr.207/2016 privind reglementarea marketingului înlocuitorilor laptelui matern, transmis cu adresa nr. PLx.234 din 19 iunie 2017, înregistrat cu      nr.4c-8/281 din 20 iunie 2017, respectiv cu nr.4c-3/333 din 20 iunie 2017.


La întocmirea prezentului raport comun, Comisiile au avut în vedere:
· avizul favorabil al Consiliului Legislativ, nr.309/08.05.2017
· avizul favorabil al Comisiei juridică, de disciplină și imunități , nr. PLx.234/2017

Proiectul de lege are ca obiect de reglementare prorogarea termenului de intrare în vigoare a Legii nr.207/2016 privind reglementarea marketingului înlocuitorilor laptelui matern pentru a permite integrarea tuturor propunerilor Comisiei Europene în vederea facilitării liberei circulaţii a mărfurilor, capitol extrem de complex în special în ceea ce priveşte condiţiile de etichetare.

Membrii celor două comisii au analizat proiectul de lege în ședințe separate.


Membrii Comisiei pentru industrii şi servicii au examinat proiectul de lege în şedinţa din 27 iunie 2017 şi au hotărât, cu majoritate de voturi, adoptarea proiectului de Lege în forma adoptată de Senat.


La lucrările comisiei au fost prezenţi 19 deputaţi din totalul de 20 deputaţi membri ai comisiei.


La lucrările comisiei a participat, în calitate de invitat, din partea Ministerului Economiei, doamna Cătălina Groza - consilier.

Membrii Comisiei pentru sănătate și familie au examinat proiectul de lege în şedinţa din 5 decembrie 2017 şi au hotărât, cu majoritate de voturi, adoptarea proiectului de Lege în forma Senatului.


La lucrările comisiei au fost prezenţi 16  deputaţi din totalul de 18 membri ai comisiei.

Senatul, în calitate de primă Cameră sesizată, a adoptat proiectul de lege în ședința din data de 12 iunie 2017.

În raport de obiectul şi conţinutul său, proiectul de lege face parte din categoria legilor ordinare.


În conformitate cu prevederile art.75 din Constituţia României, republicată, şi ale art.92 din Regulamentul Camerei Deputaţilor, republicat, Camera decizională pentru  acest proiect de lege este Camera Deputaţilor.

În urma finalizării dezbaterilor, membrii celor două comisii au hotărât, cu majoritate de voturi, să propună plenului Camerei Deputaților adoptarea proiectului de Lege privind aprobarea Ordonanţei de urgenţă a Guvernului nr.35/2017 pentru prorogarea termenului de intrare în vigoare a Legii nr.207/2016 privind reglementarea marketingului înlocuitorilor laptelui matern (PLx.234/2017), în forma înaintată de Senat.

          PREŞEDINTE

                            PREŞEDINTE,

   Conf.univ.dr. Florin Buicu
                               Iulian Iancu

SECRETAR,




SECRETAR,
Dr. Vass Levente



      Roxana Mînzatu
Consilier parlamentar,

Isabela Patricia Robe

